གཉིས་པ་བུད་མེད་ཡིན་ནའང་གཡུང་དྲུང་གི་བོན་རིན་པོ་ཆེ་འདི་ཉམས་སུ་ལེན་ཆོག་པ་རེད།སྐྱེས་པ་དང་གཅིག་པ་རེད།སྤོབས་པ་ཞུམ་མི་རུང་།སྟོན་པ་སངས་རྒྱས་ཞབས་བཞུགས་སྐབས་ཡིན་ན་ཕོ་གྲལ་གཡས་དང་མོ་གྲལ་གཡོན་བྱས་ནས་བཞག་པ་རེད།འདིར་གསར་བཞག་ཅིག་གཏན་ནས་མ་རེད།སྤྱིར་བཏང་ཕོ་མོ་གཉིས་ཀ་ཁྱད་ཡོད་མ་རེད།ད་ལྟ་འཛམ་བུ་གླིང་ལ་ཕྱེད་ཀ་སྐྱེས་པ་དང་ཕྱེད་ཀ་བུད་མེད་རེད།ཚང་མ་མང་ཉུང་འདྲ་མཉམ་རེད།མ་འོངས་པར་སྐྱེས་པ་དང་བུད་མེད་གཉིས་ཀས་རང་རང་ནུས་པའི་སྒོ་ནས་བསྟན་པ་འཛིན་དགོས་པ་རེད་མ་གཏོགས་གཡུང་དྲུང་བོན་གྱི་རྗེས་འཇུག་དཔེ་ཉུང་ཉུང་རེད།